[size=2]Folk gider ikke at bo på landet. Flere og flere sætter deres huse til salg.
[/size]

"Til salg"-skilte er ikke et udsædvanligt syn på landet og små landsbyer i Nordjylland. De seneste tre år er der sket en markant stigning i antallet af boliger til salg i landzonerne. Ifølge en opgørelse fra boligsiden.dk er antallet at landhuse i udbud steget med hele 43 procent. Til sammenligning er der i samme periode kun kommet 18 procent flere huse til salg i byzoner. Lektor i byplanlægning ved Aalborg Universitet Jørgen Møller mener, at den manglende interesse for at bo i landzonerne skyldes manglende tilbud - som for eksempel skoler, dagsinstitutioner og indkøbsmuligheder. Den store stigning i antallet af landboliger til salg rammer huspriserne, som har taget et dyk nedad. Samtidig skal ejendomsmæglere også bruge længere tid på at sælge huse på landet og i landsbyer.